سونے کی منڈیاں

سونے کی منڈی (گولڈ مارکیٹ) سے مراد وہ بازار ہے جہاں بڑے پیمانے پر ایسے سونے کی خرید و فروخت ہوتی ہے جو زیور کی شکل میں نہیں ہوتا (اسے کچا یا پٹھور یا پاسہ سونا بھی کہتے ہیں)۔ یوں تو ہر شہر میں سونے کی منڈی ہوتی ہے لیکن دنیا میں پانچ ایسے شہر ہیں جہاں عالمی پیمانے پر سونا خریدا اور بیچا جاتا ہے کیونکہ یہاں بڑے گولڈ ایکسچینج قائم ہیں۔
مالیاتی لحاظ سے چاندی اور سونے میں لگ بھگ وہی فرق ہوتا ہے جو دس روپے اور ہزار روپے کے بینک نوٹ میں ہوتا ہے۔ مالیات کی دنیا میں سونے کو outside money کہتے ہیں جبکہ کاغذی کرنسی اور کاغذی اثاثوں کو inside money کہتے ہیں۔

نیویارک 

امریکا کی یہ مارکیٹ 1970ء کی دہائی میں قائم کی گئی تھی جب بریٹن اوڈز کا معاہدہ ٹوٹنے کے بعد کاغذی ڈالر کا سونے سے ربط ختم ہو چکا تھا۔ اگست 2008ء سے یہ سی ایم ای گروپ آف شکاگو کی ملکیت میں ہے۔
نیویارک میں واقع کومکس (comex) دنیا کی سب سے بڑی سونے کی مارکیٹ ہے اور پوری دنیا میں سونے کی قیمت پر اثر انداز ہوتی ہے۔ لیکن یہاں خرید و فروخت ہونے والا 99.999 فیصد سونا اصلی نہیں بلکہ کاغذی ہوتا ہے۔۔ اصلی سونا فزیکل گولڈ (حقیقی سونا) یا load out gold کہلاتا ہے جبکہ گولڈ فیوچر، گولڈ آپشن، گولڈ فنڈز، مِنی آپشن وغیرہ کاغذی سونے کی چند مثالیں ہیں ایک فیوچر کونٹریکٹ کا مطلب 100 اونس (3110 گرام) سونا ہوتا ہے۔ (جبکہ چاندی کا ایک فیوچر کونٹریکٹ 5,000 اونس کا ہوتا ہے) فیوچر کونٹریکٹ کی میعاد پوری ہونے پر حقیقی سونے چاندی کی وصولیابی ایک پیچیدہ اور مہنگا سودا ہے جبکہ "کیش سیٹلمنٹ" بہت آسان اور منافع بخش رہتا ہے اس لیے بیشتر گاہک کیش سیٹلمنٹ کو ہی ترجیح دیتے ہیں اور کبھی اپنا اصلی سونا طلب نہیں کرتے۔
 اس طرح سونے کا ایک ہی ٹکڑا کئی گاہکوں کو بیچا جاتا ہے۔ ہر گاہک کے پاس صرف سونے کے کلیم کی کاغذی رسید ہوتی ہے۔ جس طرح بینک پیسے کے معاملات میں فریکشنل ریزرو بینکنگ کرتے ہیں اسی طرح کومکس اور لندن بلین مارکیٹ سونے چاندی کے معاملے میں فریکشنل ریزرو مارکٹنگ کرتے ہیں۔

 "There is little doubt that, like bank credit, the financial system’s ability to create paper gold out of thin air has had a profound effect on the price."
 "Saying the GLD is 100% backed by gold is a bold face lie because they’re can be twice as many shares in play as gold backing them, which means GLD shares may be only 50% backed by gold "

کہا جاتا ہے کہ کومکس میں لیوریج دو سو گنا سے بھی زیادہ بڑھ چکا ہے۔ یعنی ہر اونس حقیقی سونے کو دو سو سے زیادہ گاہکوں کو بیچا جا چکا ہے۔
Without collateral there is no trust, and without trust there is no credit, and without credit there is no leverage.

اعداد و شمار بتاتے ہیں کہ 2001ءسے 2017ء کے دوران سونے کی قیمت گرانے کے لیے امریکا کو اپنے سونے میں سے 2340 ٹن سونا ایکسپورٹ کرنا پڑا۔ اسی مدت میں 3490 ٹن سونا برطانیہ سے سوئزرلینڈ ایکسپورٹ ہوا جہاں سے وہ ایشیائی ممالک چلا گیا۔

ڈالر پر گرتے ہوئے اعتماد کی وجہ سے 2020ء میں صرف تین مہینوں (23 مارچ سے 17 جون) کےدوران کومکس نیویارک سے گاہکوں نے لگ بھگ 314 ٹن سونا وصول کر لیا۔ یہ مقدار اس سے پہلے کے تین مہینوں سے 7 گنا زیادہ ہے۔ گولڈ رن سے بچنے کے لیے کومکس نے لگ بھگ 694 ٹن سونا دوسرے ممالک سے نیویارک منتقل کر لیا ہے جس میں سے 262 ٹن سونا سوئیزرلینڈ نے تین مہینوں میں بھیجا۔

لندن 
لندن کی گولڈ مارکیٹ کو لندن بلین مارکیٹ بھی کہتے ہیں۔ 1804ء سے پہلے ایمسٹرڈیم دنیا کی سب سے بڑی گولڈ مارکیٹ تھی جو لندن سے لگ بھگ 500 کلومیٹر کے سمندری فاصلے پر نیدرلینڈ میں واقع تھی۔ 1795ء میں جب فرانس نے نیدرلینڈ (ڈچ) فتح کر لیا تو نیدر لینڈ کے بڑے بینکار (Hope) اور تاجر لندن منتقل ہو گئے اور اس طرح مالیاتی مرکز ایمسٹرڈم سے لندن منتقل ہو گیا۔ دنیا کی سب سے بڑی گولڈ مارکیٹ کی جگہ بھی لندن کو مل گئی۔ 1919ء میں لندن بلین مارکیٹ کو سرکاری درجہ دے دیا گیا جہاں دن میں دو دفعہ سونے کی قیمت فکس کی جاتی تھی۔ جنوری 1980ء میں سونے کی قیمت اچانک تیزی سے بڑھنے لگی تھی جسے بڑی مشکل سے قابو کیا گیا ورنہ کاغذی کرنسی اور بینکنگ کا سارا نظام زمین بوس ہو جاتا۔ اپریل 1982ء سے لندن بلین مارکیٹ میں کاغذی سونے (گولڈ فیوچر کونٹریکٹ) کی خرید و فروخت شروع کی گئی جس سے سونے کی قیمت گرانا آسان ہو گیا۔

کومکس کے برخلاف لندن بُلین مارکیٹ ایک ایکسچینج نہیں ہے بلکہ سونے کے بڑے بڑے ڈیلروں اور بینکوں کا ایک گروپ ہے جو آپس میں تجارت کرتا ہے یا اپنے گاہکوں کی طرف سے خرید و فروخت کرتا ہے۔ یہاں ہر کاروباری دن میں لگ بھگ 1000 ٹن سونا خریدا اور بیچا جاتا ہے جو کومکس کے مقابلے میں سات یا آٹھ گنا زیادہ ہے۔ اس ہزار ٹن سونے کا 99 فیصد کاغذی سونا ہوتا ہے اور ایک فیصد یعنی دس ٹن حقیقی سونا ہوتا ہے۔ کومکس میں کم سے کم تین کلو سونے کا کاروبار ہوتا ہے جبکہ لندن بلین مارکیٹ میں بڑے خریدار سونا ٹنوں میں خریدتے بیچتے ہیں۔

خالصیت کے لحاظ سے یہاں تین طرح کا سونا بیچا جاتا ہے جو 995، 9995 اور 9999 ہوتا ہے۔

 There is nothing transparent about the London gold and silver markets.

یہ بات حیرت انگیز ہے کہ لندن کی مارکیٹ سونے کی قیمت ملکی کرنسی پاونڈ اسٹرلنگ کی بجائے غیر ملکی کرنسی (امریکی ڈالر) میں طے کرتی ہے۔

زیورخ 
سوئیزرلینڈ میں واقع یہ مارکیٹ دوسری جنگ عظیم کے بعد قائم ہوئی۔
لندن بلین مارکیٹ کے برخلاف زیورخ کی گولڈ مارکیٹ میں سونے کی قیمت فکس نہیں کی جاتی بلکہ ہر سودا طلب و رسد کے لحاظ سے طے کیا جاتا ہے۔ سونے کی قیمت سارا دن اوپر نیچے ہوتی رہتی ہے۔
دنیا کی بڑی بڑی سونے کی ریفائنریاں سوئیزرلینڈ میں واقع ہیں۔ یہی وجہ ہے کہ دنیا بھر کی کانوں سے نکلنے والا زیادہ تر سونا سوئیزرلینڈ پہنچتا ہے اور یہاں سے گولڈ بار اور سونے کی اینٹوں کی شکل پا کر دوسری منڈیوں میں جاتا ہے۔ یہاں سونا ذخیرہ کرنے کے لیے نجی سہولیات بھی میسر ہیں۔

ہانگ کانگ 
ہانگ کانگ کی گولڈ مارکیٹ ایشیا کی بڑی اہم سونے کی منڈی ہے جہاں حقیقی اور کاغذی دونوں طرح کے سونے کی خرید و فروخت ہوتی ہے۔ مغربی ممالک میں عرصہ دراز سے معیشت دان لوگوں کو یہ پڑھانے میں مصروف رہے ہیں کہ بچت محفوظ رکھنے کے لیے سونا بالکل مناسب نہیں ہے کیونکہ اس پر سود نہیں ملتا۔ اس لیے مغربی ممالک میں لوگ کاغذی سونے پر اعتبار کر لیتے ہیں۔  لیکن مشرقی ممالک کے لوگ کاغذی سونے پر بہت کم اعتبار رکھتے ہیں اور حقیقی سونا خریدتے ہیں۔
 In the East gold is synonymous with survival.

ہانگ کانگ ایکسچینج نے حال ہی میں اعلان کیا ہے کہ سرمائیہ دار عنقریب سونے کے کونٹریکٹ کی خرید و فروخت ڈالر کی بجائے چین کی کرنسی یوان میں کر سکیں گے۔ اگر واقعی ایسا ہو جاتا ہے تو یہ ڈالر کے لیے بڑا دھچکا ہو گا۔

شنگھائی 
سن 2002ء سے پہلے چین میں صرف پیپلز بینک آف چائنا کو سونے چاندی کی تجارت پر اجارہ داری حاصل تھی۔ لوگوں کو صرف سونے کے زیورات خریدنے کی اجازت تھی۔ 2002ء میں شنگھائی گولڈ ایکسچینج کا افتتاح ہوا اور 2004ءسے عام لوگوں کو سونے میں سرمائیہ کاری کی اجازت مل گئی۔ دس سال بعد ستمبر 2014ء میں شنگھائی انٹرنیشنل گولڈ ایکسچینج کا بھی افتتاح کر دیا گیا۔

چین میں واقع شنگھائی گولڈ ایکسچینج (SGE) دنیا کی سب سے بڑی حقیقی سونے کی مارکیٹ ہے جسے سرکاری حیثیت بھی حاصل ہے۔چین پچھلے دس گیارہ سالوں سے نہ صرف سرکاری سطح پر سونا خرید رہا ہے بلکہ چینی حکومت عوام کو بھی سونا خریدنے کی ترغیب دے رہی ہے۔ چین کے اکثر شہروں میں بینک بھی سونے کے سکہ کی خرید و فروخت کرتے ہیں۔ اس کے برعکس ہندوستان میں حکومت نے بینکوں پر سونے کا سکہ بیچنے کی پابندی لگا رکھی ہے۔

2014ء میں شنگھائی گولڈ ایکسچینج میں 9,243 ٹن سونے کی خرید و فروخت ہوئی جبکہ 2015ء میں یہ 84 فیصد اضافے کے ساتھ 17,033 ٹن تک پہنچ گئی۔ اس میں سے 2582 ٹن سونا وصول کر لیا گیا۔
چین کے عوام کاغذی سونے کو اہمیت نہیں دیتے۔
چین میں سونے کی ایک کلو کی اینٹ (Bar) زیادہ مقبول ہے۔
2013 میں شنگھائی گولڈ ایکسچینج نے 2181 ٹن حقیقی سونا ادا کیا۔ 2014ء میں یہ مقدار 2102 ٹن تھی۔ 2009 ءسے جون 2015ء تک چین کے عوام 8370 ٹن سونا شنگھائی گولڈ ایکسچینج سے وصول کر چکے ہیں۔

19 اپریل 2016ء سے شنگھائی گولڈ ایکسچینج نے سونے کی قیمت ڈالر کی بجائے اپنی کرنسی یوان میں فکس کرنا شروع کر دی ہے۔ یہ ڈالر کی شان میں وہ گستاخی ہے جس کی جرات لندن بلین مارکیٹ بھی کبھی نہ کر سکی تھی۔
26 مارچ 2018ء سے چین نے تیل کی فیوچر قیمتیں ڈالر کی بجائے اپنی کرنسی یوان میں فکس کرنا شروع کر دی ہے اور پہلے ہی دن 65 ارب یوان کا کاروبار ہوا۔ 1971ء میں امریکا نے پیٹروڈالر سسٹم شروع کیا تھا اور اب پہلی دفعہ کسی کرنسی نے اسے للکارہ ہے۔
"مشرق میں ہونے والی (پیداوار اور) کھپت کی قیمت مغرب کیوں طے کرے۔"
Shanghai Gold will change the current gold market “consumption in the East priced in the West” situation.
1971 میں امریکی صدر نکسن نے بریٹن وڈز کا معاہدہ توڑ کر "gold window" بند کر دی تھی۔ شنگھائی گولڈ ایکسچینج نے 4 دہائیوں کے بعد یہ دوبارہ ممکن بنا دیا ہے کہ تیل بیچنے والے ممالک تیل کی قیمت سونے میں وصول کریں جسے کوئی چھاپ نہیں سکتا۔ اسی وجہ سے تیل کی قیمت گر گئی ہے۔ اگر قیمت کے لحاظ سے دیکھا جائے تو دنیا میں ہر سال جتنا سونا نکلتا ہے اس کا دس گنا تیل نکلتا ہے۔

چین اجازت نہیں دیتا کہ سونا اس کے ملک سے باہر جائے لیکن شنگھائی انٹرنیشنل گولڈ ایکسچینج "شنگھائی فری ٹریڈ زون" (SFTZ) میں واقع ہے اور یہاں سے سونا ملک سے باہر لے جانے کی اجازت ہے۔

Now that the Chinese have pricing power in gold, they quite literally have the ability to completely screw and hammer the Comex and London Banks.

انگریزی کہاوت ہے کہ جو کوئی بھی سونے کی قیمت اپنی کرنسی میں کنٹرول کرتا ہے وہ سونے کی قیمت باقی کرنسیوں میں بھی کنٹرول کر لیتا ہے۔
Whoever controls the price of gold against their own currency controls the price of gold against any other currency
شنگھائی فیوچر ایکسچینج میں چاندی کی تجارت کا حجم اتنی تیزی سے بڑھ رہا ہے کہ امکان ہے کہ اب جے پی مورگن کی چاندی پر اجارہ داری ختم ہونے والی ہے۔
مغربی ممالک کا شنگھائی گولڈ ایکسچینج سے نفرت کا یہ عالم ہے کہ انگریزی ویکیپیڈیا پر شنگھائی گولڈ ایکسچینج کے عنوان سے کوئی مضمون نہیں ہے۔ اسی طرح چین کے سونے کے سکوں کی بھی کوئی تصویر ویکیپیڈیا پر دستیاب نہیں۔

بھارت 
2013ء سے بھارت کی حکومت تجارتی خسارہ کم کرنے کے بہانے ملک میں سونے کی درآمد کم کرنے کی کوشش میں مصروف ہے۔ حکومت کی ان کوششوں کے پیچھے ریزرو بینک آف انڈیا کا ہاتھ ہے جو برائے نام حکومتی بینک ہے لیکن اسے آئی ایم ایف کنٹرول کرتا ہے۔
2015ء میں بھارت میں سونے کے زیورات کی تجارت کا حجم 25 ارب امریکی ڈالر کی مالیت کے برابر تھا۔ اس کے برعکس اسی سال پوری دنیا کے چاندی کے زیورات کی تجارت کا حجم صرف ساڑھے تین ارب ڈالر تھا۔

مورار جی دیسائی نے ہمیشہ ہندوستان میں سونے کی آمد کو روکنے کی کوشش کی۔
"اس احسان پر تو ماونٹ رشمور پر مورار جی دیسائی کا مجسمہ بن جانا چاہیے تھا"

پچھلے چند سالوں میں انڈیا نے اپنے ریزرو سونے کی مقدار 600 ٹن سے بڑھا کر 748 ٹن کر لی ہے۔
2017ء سے انڈیا نے بھی خام سونے کی ایکسپورٹ پر پابندیاں عائید کر دی ہیں۔

جاپان 
2014ء میں جاپان نے سونے کی مانگ کم کرنے کی خاطر سونے کی درآمد پر ٹیکس 5 فیصد سے بڑھا کر 8 فیصد کر دیا۔
2017ء میں 1,347 افراد جاپان میں سونا اسمگل کرتے ہوئے پکڑے گئے اور ان کا 6,236 کلوگرام سونا حکومت نے ضبط کر لیا۔

روس 
روس کے سینٹرل بینک نے اکتوبر 2016ء میں 48 ٹن سونا خریدا۔ پچھلے 18 سالوں میں روس کی سونے کی یہ سب سے بڑی ماہانہ خریداری ہے۔

دبئی 
2003ء میں دبئی نے 6 ارب امریکی ڈالر کا سونا بیچا تھا۔2012ء تک یہ مقدار 70 ارب ڈالر تک پہنچ گئی اور 2013ء میں 75 ارب ڈالر ہو گئی جو دنیا بھر کے حقیقی سونے کی فروخت کا 40 فیصد بنتی ہے۔ ان اعداد و شمار سے پریشان ہو کر یہودی بینکار اس کوشش میں مصروف ہیں کہ اسلامی ممالک میں بھی کاغذی سونے کو متعارف کیا جائے۔

"ون گرام یا ایسی ہی کوئی اور سونے کی پشت پناہی پر قائم کرپٹو کرنسی ایک نیا عالمی گولڈ اسٹینڈرڈ متعارف کرانے کا خفیہ طریقہ ہو سکتا ہے۔"
OneGram, or another gold-backed crypto currency like it, could be a stealthy way to introduce a new global gold standard.

ترکی 
ترکی میں 2011ء سے سونا بینکنگ سسٹم سے منسلک کر دیا گیا ہے اور وہاں سونے کے سکے اکثر ادائیگیوں کے لیے دیے جاتے ہیں۔ ترکی کی حکومتی ٹکسالیں صرف ایک فیصد اجرت کے عوض عوام کے سونے کو سکوں میں تبدیل کر دیتی ہیں۔
2019ء میں ترکی نے 37 ٹن سونے کے سکے جاری کیے جبکہ اسی سال متحدہ امریکا نے صرف 7 ٹن سکے جاری کیے حالانکہ امریکی معیشت ترکی کی معیشت سے 26 گنا بڑی ہے۔ آسٹریلیا کی پرتھ کی ٹکسال نے 2019ء میں 12 ٹن سونے کے سکے بنائے۔
مئی 2020ء میں ترکی کے سینٹرل بینک نے 36.8 ٹن سونا خریدا۔ اب اس کے پاس 561 ٹن سونا ہے۔

دیگر شہر 
مندرجہ بالا شہروں کے علاوہ ٹوکیو، سڈنی، سنگاپور، ممبئی اور ریو ڈی جنیرو میں بھی سونے کی بڑی مارکیٹیں موجود ہیں۔ امکان ہے کہ بھارت بھی 2016ء میں حقیقی سونے کا ایکسچینج قائم کر لے گا۔ اطلاعات ہیں کہ چین گوادر (پاکستان) میں دس تولے سونے کے بسکٹ کی خرید و فروخت میں دلچسپی رکھتا ہے۔

کاغذی سونا 
کاغذی سونا (گولڈ فیوچر) خریدنا دراصل سونے کے شیئر (اسٹاک) خریدنا ہے اور جس طرح اسٹاک مارکیٹ میں نفع نقصان ہو سکتا ہے اسی طرح کاغذی سونے میں بھی ہو سکتا ہے۔ کاغذی سونے کا خریدار اس وہم میں مبتلا رہتا ہے کہ وہ اپنے خریدے ہوئے سونے کا مالک ہے جو میعاد پوری ہونے پر اسے مل جائے گا۔ ورلڈ گولڈ کونسل کا کہنا ہے کہ اگر معاہدے کی میعاد ایک ہی دن میں مکمل ہو جائے تو سونے پر سٹہ لگانا غیر اسلامی نہیں ہے۔ لیکن اکثر مسلمان یہ سمجھتے ہیں کہ حقیقی سونے کی ملکیت حاصل کیے بغیر صرف رسیدوں یا قول پر نفع نقصان شریعت میں جائز نہیں۔

"کومکس کا سونے سے کوئی واسطہ نہیں ہے۔ یہ تو صرف ایک جوا خانہ ہے جہاں جواری سونے کی قیمتوں پر شرطیں لگاتے ہیں۔ سونے کے ایک اونس پر 500 اونس کے کلیم ہیں۔"
The COMEX has nothing to do with gold. That is simply a casino where gamblers place their bets on the gold price… The claims are well over 500-to-1 now.

"سونے کی قیمتیں حقیقی سونے کی خرید و فروخت سے طے نہیں ہوتیں بلکہ کاغذی سونے (gold future) کی خرید و فروخت کے لحاظ سے طے کی جاتی ہیں جو کئی ہزار ارب ڈالر کی مارکیٹ ہے اور لندن اور نیویارک سے کنٹرول کی جاتی ہے۔ اب چین سونے کی قیمت طے کرنے کے اس میکینزم کو للکارنے والا ہے۔"
چین کی خواہش ہے کہ سونے کی قیمت طے کرنے کا میکینزم زیادہ شفاف ہونا چاہیے۔
that price discovery for gold does not occur in the physical market, but in the multi-trillion dollar leveraged paper trade in London and New York – a volume that dwarfs the physical delivery market. Now China is about to challenge that price discovery mechanism….

سونے کی قیمت گرانے میں کاغذی سونے کا بڑا اہم کردار ہے۔

کاغذی سونا بیچنے کی چند بڑی کمپنی یہ ہیں۔

 "اس بات کا کوئی ذکر نہیں کیا جاتا کہ GLD کے ہر ایک شیئر کو دو دفعہ بیچنے کی اجازت ہے۔"
 "What nobody seems to appreciate is that every share of GLD is allowed to be sold TWICE "

ورلڈ گولڈ کونسل 
ورلڈ گولڈ کونسل (World Gold Council) دنیا کی بڑی بڑی سونے کی کان کن کمپنیوں کی ایک تنظیم ہے جس کا صدر دفتر برطانیہ میں ہے۔ اس کے 18 ممبر ہیں۔ اس کا دعویٰ ہے کہ یہ سونے کی مانگ اور فراہمی کو بڑھانے کی کوشش کرتی ہے جبکہ ناقدین کے خیال میں یہ اس کے عین برعکس کام کرتی ہے۔ اگرچہ یہ بڑی تفصیل سے دنیا بھر میں سونے کی پیداوار اور کھپت کے اعداد و شمار پیش کرتی ہے لیکن اس کے بیان کردہ اعداد و شمار میں بے شمار عیب ہوتے ہیں اور یہ بر وقت میسر بھی نہیں ہوتے۔ سونے کے اعداد و شمار میں "ڈبل کاونٹنگ" (double counting) ایک عام سی بات ہے جس کا جوابدہ کوئی نہیں۔

 Strangely, institutional supply and demand are categories not included in the World Gold Council’s data
 monetary gold is exempt from trade statistics reporting......This does not take into account the gold lending market which the central banks and bullion banks go to great lengths to keep secret.
 The central bank gold lending market, centered in London, is probably the most secretive financial market in the world

اقتباس 
 سونے کی منڈی میں ہیرا پھیری (racketeering/rigging/spoofing) اس لیے کی جاتی ہے کہ افراط زر کو چُھپایا جا سکے۔ مرکزی بینکوں کی مدد کے لیے بُلین بینک یہ مکروہ کام کاغذی سونا چھاپ کر کرتے ہیں۔
 Gold market rigging is done to hide the perception of inflation... Bullion banks do the dirty work for the central banks by manufacturing an unlimited supply of paper gold. 
 سونا امریکی اور عالمی معیشت کی صحت کا بیرومیٹر ہے۔ جب سونے کی قیمت گرتی ہے تو یہ امریکی اور عالمی معیشت کے لیے بڑی اچھی خبر ہوتی ہے (کیونکہ ڈالر مضبوط ہو جاتا ہے) لیکن سونے کی قیمت کا بڑھنا ان کے لیے بُرا ہوتا ہے۔ اور سونے کی قیمت کا بہت زیادہ بڑھ جانا تو اُن کے لیے بہت ہی خوفناک ہے۔ اور اسی وجہ سے وہ بار بار سونے کی قیمت گراتے ہیں۔
"Gold is a barometer of U.S.، and world, economic health. Down is good, up is bad. Way up is terrible. Thus the gold price is suppressed over and over again thanks to the elitist/establishment world."
 عالمی مرکزی بینکاروں پر اعتبار جتنا کم ہوتا ہے، سونے کی قیمت اتنی زیادہ ہوتی ہے۔
the gold price is essentially the reciprocal of confidence in global central bankers.
 کوئی بخار سونے کے بخار سے زیادہ تیز نہیں ہوتا۔ اکثریت کی نقل کرنا انسانی فطرت ہے۔
there is no fever like gold fever.....Human beings are momentum chasers by nature
 آج سے بہت پہلے 2002ء میں فرانک وینیروسو ( جو اپنے زمانے کا ایک نہایت قابل اعتبار تجزیہ نگار تھا) نے نتیجہ اخذ کیا تھا کہ دنیا بھر کے سینٹرل بینکوں کے ذخائر میں سے 10 سے 14 ہزار ٹن سونا کم ہے جو مارکیٹ میں سواپ، لیز یا فروخت کا نتیجہ ہے۔
 And as long ago as 2002, Frank Veneroso, who was a highly respected analyst at the time concluded that between 10,000—14,000 tonnes of central bank gold reserves had been either swapped or leased and sold into the market
 (عالمی مرکزی بینکاروں پر) اعتبار بہت تیزی سے ختم ہو جائے گا۔۔۔ اچانک مہنگائی کی لہر آئے گی۔۔۔ اس لیے سونے میں دلچسپی رکھنے والے لوگوں کو میرا مشورہ یہ ہے کہ سونا ابھی خرید لو کیونکہ ابھی تم خرید سکتے ہو۔ تم کس بات کا انتظار کر رہے ہو؟۔ سونے کے لیے جنگ ہو گی۔ جیمز جی ریکارڈز
“Confidence will be lost very quickly,” he said. And like a coiled spring, “You will have your inflation—all at once.”.....So my advice to people interested in gold is—get it now while you still can. What are you waiting for? James G. Rickards
 جب انگلینڈ سونا خریدتا ہے تو سونے کی قیمت بڑھتی ہے اور جب وہ بیچتا ہے تو سونے کی قیمت گرتی ہے۔
The UK is a net importer on a rising price and net exporters on declining price.۔.۔ Effectively, GFMS is hiding the most important part of global physical gold flows.
 17 اکتوبر 2016 کو Deutsche بینک نے چاندی کی قیمت گرانے کے مقدمے سے بچنے کے لیے 3 کروڑ 80 لاکھ ڈالر دینے پر رضامندی ظاہر کری۔ 2 دسمبر کو اس بینک نے مزید 6 کروڑ ڈالر دینے پر آمادگی ظاہر کری ہے تاکہ سونے کی قیمت گرانے کے مقدمے سے بھی جان چھوٹے۔Barclays, Bank of Nova Scotia, HSBC اور Societe Generale کو بھی ایسے ہی مقدمات کا سامنا ہے۔
 "یہ جاننا بہت ضروری ہے کہ اس کا بیشتر حصہ ایک عظیم فراڈ ہے۔ ایسا بہت ہی کم ہوتا ہے کہ حقیقی دھات کا تبادلہ ہو۔ اس کی بجائے کومکس کا ہر دوسرے مہینے (قیمتی دھاتوں کی) حوالگی (ڈیلیوری) دینے کا مرحلہ محض کاغذی رسیدوں کا تبادلہ ہوتا ہے۔ اور تبادلہ کرنے والے درحقیقت وہی بینک ہوتے ہیں، ایک مہینے نوا اسکوشیا بینک HSBC کو ڈیلیوری دیتا ہے تو دوسرے مہینے HSBC واپس نوا اسکوشیا کو ڈیلیوری دیتا ہے۔ یہ سالوں سے ہوتا آیا ہے اور آج بھی جاری ہے۔"
What you need to know is that most of this is just a massive scam. Rarely is any actual, physical metal exchanged. Instead, the bi-monthly Comex delivery process is primarily a shuffle of paper warehouse receipts and warrants. Additionally, the parties to these exchanges of paper are usuallly The Banks themselves, acting in one seemingly endless circle jerk where one month Scotia "delivers" to HSBC and, the next month, HSBC turns around and "delivers" metals back to Scotia. It's been this way for years and it continues to this day.
 "افواہیں بیچو۔ حقیقت خریدو۔" ‘sell the rumor, buy the fact’
 "سونے کی حقیقتاً کوئی مارکیٹ نہیں ہے، یہ سب نورا کُشتی ہے کہ اصلی سونے اور کاغذی سونے کو اس طرح خریدو بیچو جیسے کہ یہ دونوں بالکل ایک ہی چیز ہیں۔ جبکہ ایسا نہیں ہے۔"
"there really is no true market for gold, just a rigged game consisting of physical gold and paper gold trading side by side as if they were one and the same. They’re not."
 جنوری 2019ء میں ڈیووس (سوئٹزرلینڈ) میں ہونے والی کھرب پتیوں کی ملاقات میں دنیا کے سب سے بڑے hedge فنڈ کے بانی Ray Dalio نے کہا کہ "میرے خیال میں اگلا مالی بحران 1929ء کے کساد عظیم سے بھی بدتر ہو گا"۔ پچھلے پچاس سالوں میں پہلی دفعہ سینٹرل بینک، جو نوٹ چھاپتے ہیں، خود تیزی سے سونا خریدنے میں مصروف ہیں۔
 the central banks (who control the printing press) have been buying gold at the fastest pace in years.
 لندن بُلین مارکیٹ اور کومکس کیا چُھپانا چاہ رہے ہیں؟ (انگریزی میں)
 "Panic Stations": What Are The LBMA And COMEX Trying To Hide?
 24ستمبر 2020ء کی خبر کے مطابق جے پی مورگن نے سونے اور سیکوریٹیز کی قیمتوں پر اثر اندازی کے جرم میں ایک ارب ڈالر جرمانہ ادا کرنے پر رضامندی ظاہر کر دی ہے۔ اس ادارے کے ایک مینیجر John Edmonds کو spoofing کے جرم میں گیارہ سال جیل کی سزا سنائی گئی تھی۔ اسی ادارے کے دیگر اعلیٰ عہدیداروں Michael Nowak, Gregg Smith, اور Christopher Jordan کو بھی عدالتوں نے قید اور جرمانے کی سزا سنائی ہے۔
 A futures contract gives the holder price exposure, but it does not give you physical gold or silver. It is a paper contract governed by exchange rules... The initial margin rules mean that $100,000 of capital can control $2,000,000 worth of gold or silver.
 ...“unallocated” bullion. That’s a fancy way of saying “no bullion.”
 تھائی لینڈ کے سینٹرل بینک نے اپریل اور مئی 2021ء میں 90 ٹن سونا خریدا۔
 وہ واحد ہتھیار جو عوام کا سینٹرل بینک پر اعتماد بحال رکھتا ہے وہ سونا ہے۔
 what’s the only real weapon the central banks have to maintain credibility?... Their gold reserves.

آسان حساب 
 8 تولے برابر ہوتے ہیں 3 اونس کے ۔
 ایک تولہ برابر ہوتا ہے 11.6638 گرام کے ۔
 ایک اونس برابر ہوتا ہے 31.1034768 گرام کے ۔
 ایک میٹرک ٹن میں 1000 کلوگرام یا 32,150 ٹرائے اونس یا 85735 تولے سونا ہوتا ہے (تقریباً)۔
 دس گرام سونے کی قیمت کو 7 سے ضرب دے کر 6 سے تقسیم کیا جائے تو فی تولہ قیمت حاصل ہو جاتی ہے (تقریباً)۔
 تین تولے برابر ہوتے ہیں 35 گرام کے (تقریباً)۔

مزید دیکھیے 
 ادائیگی کا وعدہ
 جوہن لا (معاشیات دان)
 کاغذی کرنسی
 دھاتوں کی قیمتیں
 کسوٹی
 چاندی
 سونے کی پیداوار
 سونے کی قیمت
 سونے کے اعداد و شمار
 لندن بلین مارکیٹ
 سونے سے چاندی الگ کرنا
 نازی گولڈ
 سونا دو پیسے لو
 ٹریفن کا مخمصہ
 فریکشنل ریزرو بینکنگ
 کریڈٹ

بیرونی ربط 
 GLD سے اصلی سونا وصول کرنے کے لیے300 کلوگرام سونے کا مالک ہونا ضروری ہے
 تفصیلی رپورٹ۔ انگریزی میں

حوالہ جات 

آیزو 4217
استعماریت
اقتصادی نظام
بین الاقوامی معاشیات
بینکاری
بھارت میں سونا
دولت
زر مبادلہ
سرمایہ کاری
سلامتی
عالمی ادارے
عالمی معیشت
قیمتی معدنیات
کرنسی
مالیات
مالیاتی نظام
کامنز زمرہ جس کا ربط ویکی ڈیٹا پر ہے
ویکی ڈیٹا سے مطابقت رکھنے والی مختصر تفصیل
آیزو 4217 رمز والی کرنسیاں